Saulīšciems
Saulīšciems ir apdzīvota vieta Talsu novada Strazdes pagastā. Izvietojies pagasta vidienē Bemberupītes krastā 2 km no pagasta centra Strazdes, 20 km no novada centra Talsiem un 99 km no Rīgas. Apdzīvotā vieta izveidojusies ap bijušās Strazdes muižas Saulīšu pusmuižu (Sophienhof, Sofienhof). Ciemā ir sēkleņu un kauleņu audzēšanas un apstrādes uzņēmums.